钦定古今图书集成/方舆汇编/职方典/第1448卷 > 《观鱼亭》前人
## 钦定古今图书集成/方舆汇编/职方典/第1448卷 > 《观鱼亭》前人

地偏心愈远，临眺在幽遐。“石白非关雪，云深不碍花。”
残题惟“落日，感事总朝华。”“鱼乐安知我，秋风自忆家。”

《唐书》：“武德初，李靖以平萧铣功，封永康县公，检校荆
州刺史，度岭分道招慰，冯盎等皆以子弟来谒，南方
悉定，裁量款数，承制补官，得郡凡九十六万馀户，诏
书劳勉。”

《宋史》：“徽宗即位，起黄庭坚知太平州。庭坚尝与赵挺
之有微隙，挺之执政，转运判官陈举承风旨上其所
作《荆南承天院记》，指为幸灾，除名。”

《通志》：“曾翚以参政分司右江，以职业自树。太平府有
永乐中所积饷，征交者，岁苦校覆，官至逮守者偿所
积，复坐之法，翚为奏罢其役，人甚德之。”

正德间，守备刘琅恃逆阉刘瑾势，南卿以下严事之，
胡世宁独不为礼。寻出知太平郡，属多土官，故相习
为戾，骜不庭谒太守，而守亦防猜不脱弛，情意益隔。
公至，以檄约如期至，传令其下，皆甲而入。凡所指谕，
中其机牙，固已缩汗严惮，终不敢以货产称“贽献。”越
翼日，公出临其营，观蛮长骑射，与款语，良久乃还。旧
以土官世及，辄展转索赂，公令土官生子，即闻府子
弟应世及者，年且十岁，朔望或有事调集，偕携之见
太守，为识年数、状貌，父兄有故，按籍为请官于朝，土
官大悦服。茗盈州李万盈，与全茗州许荣高仇杀二
十馀年，罗阳县黄景明争官占地二十馀年，至公始
平。太平州李璿拒命，公密檄龙英州赵元瑶讨之，生
得璿，所活几万人。郡势面腋阻江，而背独无限。公檄
营城北为壶关，万夫毕集，皆土官办增戍，其卜，民始
帖席。及遭丧去，士民思之，土人走送者数万。后公为
副使，发宁藩奸，为本兵进《十事要说》。

宣德间，崇善县土官赵暹兴兵入寇，千户赵钦、郑忠
率军拒之。时见群鸦飞鸣于官军之上，贼弗战而退。
私询其党云：“尔兵既来，何以怯敌？”彼曰：“时见红袍神
于空中，群鸦导之，故怯而退。”识者以为有神助云。
太平府江北有会仙山，由丹流阁而上，悬崖百尺，石
洞区其半传为崔、莫二仙姑炼丹处。中有丹灶，灶顶
石蓬皆作金碧色，光彩灿然，云丹火熏烁也。灶后即
二仙卧所，头臂股胫两形毕现。深入石寸许，崖峭甚，
人罕蹑者。至必香楮默祷之，乃能缘焉。不则惟遥望
而已。